《山斋诵见寄之作有怀漳河》
明代·顾元庆

忽忆漳河子，居然有道风。
一尊黄叶下，数口绿云中。
鸿鹄心同远，岩丘兴不穷。
新诗开大雅，莫惜寄邮筒。

作者简介：（1487—1565）明苏州府长洲人，字大有。家阳山大石下，学者称大石先生。平生以图书自娱，自经史以至丛说，多所纂述。堂名夷白，藏书万卷，择其善本刻之，署曰阳山顾氏山房。行世者有《文房小说四十二种》、《明朝四十家小说》。亦善书画。著有《瘗鹤铭考》、《云林遗事》、《山房清事》、《夷白斋诗话》等。